ગિરનાર - જૂનાગઢ, પ્રભાસ પાટણ અને પ્રસિદ્ધ જ્યોતિલીંગ સોમનાથ જેવા મહાતીર્થ સ્થાનોએ પહોંચવાના એક માત્ર માર્ગ પર અંતરિયાળ આવેલા નાનકડા વીરપુર ગામે વસી આજીવન તીર્થયાત્રી સાધુ-સંતોને ભોજન રાંધી ખવડાવનાર ભક્તરાજ જલારામ બાપા કંઈ ભણેલા કે શાસ્ત્રોના જ્ઞાતા ન હતાં, પરંતુ તેઓ નિર્મળ નિષ્કપટ સાદા સીધા સ્વભાવના પવિત્ર લોહાણા ગૃહસ્થ હતાં. તેમ છતાં વિશ્વભરમાં અદ્વિતીય કહી શકાય એવો ભૂખ્યાજનોને જમાડવાનો આવો ઉમદા વિચાર ક્યાંથી શી રીતે સ્ફૂર્યો એ એક રહસ્ય જણાય છે. પરંતુ આ રહસ્યને ઉકેલવા ભક્તરાજના જીવનની કેટલીક અજાણી વાતોને વધુ સ્પષ્ટપણે સમજવાની જરૃર જણાય છે.